ഹൈലാന്റ്, കാലിഫോർണിയ

ഹൈലാൻഡ് അമേരിക്കൻ ഐക്യനാടുകളിലെ കാലിഫോർണിയയിൽ സാൻ ബർണാർഡിനോ കൗണ്ടിയിലുള്ള ഒരു നഗരമാണ്. 2000 ലെ സെൻസസ് പ്രകാരം 44,605 ആയിരുന്ന ഈ നഗരത്തിലെ ജനസംഖ്യ  2010 ലെ സെൻസസിൽ 53,104 ആയി വർദ്ധിച്ചിരുന്നു. സാൻ ബർണാർഡിനോ നഗരത്തിന്റെ ഒരു ഭൂമിശാസ്ത്രപരമായ പ്രദേശവും (പൊതുവായി, ഡെൽ റോസ അവന്യൂവിന്റെ കിഴക്കുമുതൽ നഗര പരിധിക്ക് കിഴക്കോട്ടുള്ള ഭാഗം), സാൻ ബർണാർഡിനോ കൗണ്ടിയുടെ സംയോജിപ്പിക്കപ്പെടാത്ത പ്രദേശങ്ങളുടെ ഭാഗങ്ങളുംകൂടി ഹൈലാന്റ് എന്ന  സംജ്ഞയാൽ സൂചിപ്പിക്കപ്പെടുന്നു. ഹൈലാൻഡ് പൊതുവേ രണ്ടു മണ്ഡലങ്ങളായി വിഭജിക്കപ്പെട്ടിരിക്കുന്നു; കിഴക്കൻ ഹൈലാന്റും ഹൈലാന്റും (പൊതുവേ റൂട്ട് 210 നു പടിഞ്ഞാറു ഭാഗത്തെ കണക്കാക്കുന്നു, അധിവാസികളിൽ ഭൂരിഭാഗവും ഫ്രീവേയ്ക്കു കിഴക്കു ഭാഗത്തുള്ളവരാണ്).

 ഭൂമിശാസ്ത്രം 
ഹൈലാന്റ് നിലനിൽക്കുന്ന അക്ഷാംശരേഖാംശങ്ങൾ  (34.118459, -117.202370) ആണ്. അമേരിക്കന് ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിന്റെ ആകെ വിസ്തീർണ്ണം 18.9 ചതുരശ്ര മൈൽ (48.9 ചതുരശ്ര കിലോമീറ്റർ) ആണ്. ഇതിൽ 18.8 ചതുരശ്ര മൈൽ (48.6 ചതുരശ്ര കിലോമീറ്റർ) പ്രദേശം കരഭൂമിയും ബാക്കി 0.1 ചതുരശ്ര മൈൽ (0.3 ചതുരശ്ര കിലോമീറ്റർ) അതായത് (0.71 ശതമാനം) ഭൂപ്രദേശം ജലം ഉൾപ്പെട്ടതുമാണ്.

 അവലംബം 

വർഗ്ഗം:കാലിഫോർണിയയിലെ നഗരങ്ങൾ